જ્યારે આ સભામાં રેતી, કંકર, ગ્રેવર અને અન્ય ગૌણ ખનિજ ઉપર મળતી રોયલ્ટી અને ડેડરેન્ટની આવકના અનુદાનમાંથી વિકાસના કામોને મંજુરી બાબતે વિપક્ષ કોંગ્રેસના સભ્યોએ ભારે દેકારો મચાવ્યો હતો. કોંગ્રેસના સભ્યોએ એવી રજૂઆત કરી હતી કે ગત સામાન્ય સભામાં રેતી કંકર ગ્રાન્ટમાંથી રૂા.2 કરોડ 1 લાખના કામો અંગે ઠરાવો થયા હતા. જે તે સમયે જિલ્લા વિકાસ અધિકારી મારફતે કાયદાકિય રીતે અસંમતિ દર્શાવી પ્રતિષેધ કરવામાં આવ્યો હતો. તે જુના 2 કરોડ અને 6 લાખનો ઠરાવ અને નિર્ણય કરવાની સત્તા આજે મળેલી સામાન્ય સભાની બેઠકમાં સતાધારી ભાજપ પક્ષની કારોબારી સમિતિને આપવા નિર્ણય કરાતા કોંગ્રસના સભ્યોએ વિરોધ નોંધાવ્યો હતો.